Biskut tawar

Biskut tawar atau krim kraker ialah sejenis biskut yang kebiasaannya rata dan berbentuk empat segi. Nama "krim kraker" yang berasal dari bahas Inggeris cream crackers merujuk kepada kaedah di mana campuran untuk membuat biskut dikrim semasa pembuatan. Biskut tawar disediakan secara tradisional menggunakan doh yang ditapai.

Biskut tawar diperbuat daripada tepung gandum, minyak sayuran dan yis. Sesetengah orang menghidangkannya dengan keju, daging kornet atau dihias dengan perisa lain, seperti Marmite atau Vegemite. Ia juga boleh dimakan dengan mentega atau marjerin, mahupun dimakan begitu sahaja.

 Sejarah 
Biskut tawar telah dicipta oleh Joseph Haughton di dalam rumahnya di Dublin, Ireland, dan kemudian dihasilkan oleh William Jacob di dalam sebuah kedai roti kecil sekitar tahun 1885.Manley, D. (2011). Manley's Technology of Biscuits, Crackers and Cookies. Woodhead Publishing Series in Food Science, Technology and Nutrition. Elsevier Science. p. 279. ISBN 978-0-85709-364-6. Retrieved October 6, 2017.

 Penyebaran 
kanan|thumb| Biskut tawar 
Biskut tawar amat masyhur di United Kingdom, Ireland, Argentina (jenama seperti Traviata, dikeluarkan oleh Grupo Arcor, dan Express, dikeluarkan oleh Mondelez), Taiwan, Peru, Chile, Brazil, Asia Tenggara, Asia Selatan dan Afrika Selatan. Jenama keropok krim yang paling terkenal ialah Jacob's. Jenama Jacob di Ireland dimiliki oleh Jacob Fruitfield Food Group, sebahagian daripada Valeo Foods Group, sedangkan di UK, Eropah dan Amerika Utara, ia dimiliki oleh United Biscuits. Pengeluar biskut tawar di Asia Tenggara termasuklah Khong Guan, Hup Seng, Hwa Tai, dan Jacob's (dikilangkan oleh Kraft Malaysia). Manakala pengeluar di Asia Selatan pula termasuklah Ceylon Biscuits Limited, Maliban Biscuit Manufactories Limited (Sri Lanka) dan Britannia Industries (India). Di Afrika Selatan, Bakers ialah salah satu pengeluar yang paling terkenal. Purity Factories di Newfoundland, Kanada menghasilkan krim kraker daripada lemak babi.

Krim kraker terkenal dengan corak lubang kecil dan ditebuk pada permukaannya. Lubang-lubang ini dibuat bertujuan untuk mengelakkan biskut ini terlalu mengembang semasa dibakar, serta menghasilkan ciri teksturnya yang garing dan rata.

 Rujukan 

 Pautan luar 

 Halaman Jacob di laman web United Biscuits
 Krim Kraker Maliban
 Biskut Hup Seng
Kategori:Masakan Ireland